stanford-oval/wikipedia huggingface dataset:
ג'ון הול (מושל דלאוור)
ראשית חייו

ג'ון הול נולד בעיירה פרדריקה שבדלאוור כבנם של ג'ון והנרייטה באומן הול. ב-1842 הוא נשא לאישה את קרוליין וורן, ולשניים נולדו ארבעה ילדים.
כמי שהתייתם בילדותו, עבד הול בחנות ממתקים, ובסופו של דבר חסך מספיק כסף כדי לרכוש את העסק בעצמו. הוא לא עסק רק בעסקי הממתקים, הרחיב את עיסוקו למסחר כללי וסחר בעצים, והמשיך לעסקי בניית ספינות. בזמן מסוים הוא החזיק בבעלותו את אחד מציי הספינות הגדולים ביותר בחוף המזרחי, שכולן נבנו בדלאוור. באמצעות רווחיו הוא החל לרכוש קרקעות ובשיא היו בבעלותו אדמות בשטח של יותר מ-6,000 אקרים (24 קמ"ר) שהשתרעו על עשרים חוות, ובכך הוא היה אחד מבעלי הקרקעות הגדולים ביותר בדלאוור.
קריירה פוליטית

בשנים 1867–1871 כיהן הול כחבר הסנאט של דלאוור. ב-1874 הוא כמעט והיה מועמד הדמוקרטים למשרת מושל דלאוור, אלא שאז היה תורו של מועמד ממחוז ניו קאסל במסגרת הסבב הבלתי רשמי. לבסוף, ב-1878 הוא נבחר כמושל לאחר שהביס את מועמד מפלגה השטרות הירוקים (אנ') קנסי ג'. סטיוארד. שאריות מהמרירות שנבעה ממלחמת האזרחים גרמו למפלגה הדמוקרטית להיות בשליטה מוחלטת בדלאוור, כך שהמפלגה הרפובליקנית אפילו לא קיימה ועידה כדי לבחור במועמד לתפקיד. הול כיהן כמושל מ-21 בינואר 1879 ועד 16 בינואר 1883.
באותה תקופה התאפיינה המפלגה הדמוקרטית בקו שמרני, ובהתאם לכך תמך הול בעמדותיה אלה. הוא היה תומך נלהב של זכויות המדינות כעמדת נגד להשפעתה שהלכה וגברה של הממשלה הפדרלית. באותה עת השפעה זו של הממשלה התמקדה באופן כללי בשוויון גזעי, תפישה שאליה התנגדו הדמוקרטים בדלאוור בתקיפות. הול תמך בהקמת מועצת חינוך מדינתית נפרדת, וביצירת תפקיד המפקח על הביטוח. במשך כל תקופת כהונתו כמושל הוא גם היה חבר במועצת המנהלים בבנק החוואים של דלאוור, שבה הוא כיהן מ-1861 ועד לתום כהונתו כמושל. לאחר כמה שנים מחוץ למערכת הפוליטית, שב הול לסנאט של דלאוור, בו הוא כיהן בשנת חייו האחרונה.
מותו

ג'ון הול נפטר בפרדריקה ב-23 בינואר 1892. הוא נטמן בבית הקברות של קפלת בארט שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 231.
Brat and It's Completely Different but Also Still Brat

Brat and It's Completely Different but Also Still Brat הוא אלבום הרמיקס הראשון של הזמרת-יוצרת הבריטית צ'ארלי XCX. האלבום יצא לאור ב-11 באוקטובר 2024, על ידי חברת התקליטים אטלנטיק. האלבום מכיל רמיקסים ומשמש כאלבום כפול של הרצועות המקוריות.
רקע והכרזה

Brat and It's Completely Different but Also Still Brat הוכרז לאחר יציאת הרמיקס "Talk Talk" בהשתתפות טרוי סיון ב-12 בספטמבר 2024. עיתוי יציאת האלבום התרחש במקביל לצאת סיבוב ההופעות של צ'ארלי XCX ושל סיון הנקרא "Sweat tour. עטיפת האלבום פורסמה עם הכיתוב 'פרחחית וזה שונה לגמרי אבל גם עדיין פרחחית - יצא ב-11 באוקטובר' בכמה מחשבונות המדיה החברתית של צ'רלי XCX. פרסומים אלו כללו גם קישור להזמנה מוקדמת של האלבום באתרי סטרימינג שונים. האלבום נמכר גם במהדורת קלטת שמע כפולה וכתקליטור כפול.
היסטוריית יציאות לאור

| אזור | תאריך יציאה | פורמט (ים) | גרסה | חברת תקליטים | הערות |
| --- | --- | --- | --- | --- | --- |
| כלל העולם | 11 באוקטובר 2024 | הורדה דיגיטלית • הזרמת מוזיקה • תקליטור • תקליט • קלטת שמע | סטנדרטית | אטלנטיק |  |
| כלל העולם | 14 באוקטובר 2024 | הורדה דיגיטלית • הזרמת מוזיקה | רצועות בונוס | אטלנטיק |  |
הערות שוליים

↑  Digiuni, Valentina (10 באוקטובר 2024). "Charli XCX è sempre più Brat: il nuovo album è un rave electropop". Vanity Fair (Italy) (באיטלקית). נבדק ב-11 באוקטובר 2024. {{cite journal}}:  (עזרה)
↑  Bruno, Eleonora (13 בספטמבר 2024). "Charli xcx & Troye Sivan - Talk Talk featuring troye sivan (Radio Date: 12-09-2024)". EarOne (באיטלקית). נבדק ב-11 באוקטובר 2024. {{cite web}}:  (עזרה)
1 2  Brat and it’s completely different but also still brat by Charli xcx on Apple Music (באנגלית אמריקאית), 2024-10-11, נבדק ב-2024-09-12
1 2 3  Monroe, Jazz (2024-09-12). "Charli XCX Announces Full Brat Remix Album, Enlists Troye Sivan for New "Talk Talk"". Pitchfork (באנגלית אמריקאית). נבדק ב-2024-09-12.
↑  "SWEAT — Troye Sivan & Charli XCX". Sweat-tour.com (באנגלית). נבדק ב-2024-09-12.
↑  Dunworth, Liberty (2024-09-12). "Charli XCX announces "'Brat' and it's completely different but also still 'Brat'"". NME (באנגלית בריטית). נבדק ב-2024-09-12.
↑  "charli xcx | official store". charli xcx (באנגלית). נבדק ב-2024-09-12.
| צ'ארלי XCX |
| --- | --- | --- |
| דיסקוגרפיה • פרסים ומועמדויות • סיבובי הופעות | דיסקוגרפיה • פרסים ומועמדויות • סיבובי הופעות |  |
| אלבומי אולפן | True Romance • Sucker • Charli • How I'm Feeling Now • Crash • Brat |  |
| מיקסטייפים | Heartbreaks and Earthquakes • Super Ultra • Number 1 Angel • Pop 2 |  |
| מיני-אלבומים | You're the One • Vroom Vroom |  |
| אלבומי הופעה | Live from Austin |  |
| אלבומי רמיקס | Brat and It's Completely Different but Also Still Brat |  |
| סינגלים | "Nuclear Seasons" • "You're the One" • "You (Ha Ha Ha)" • "SuperLove" • "Boom Clap" • "Break the Rules" • "Doing It" • "Famous" • "After the Afterparty" • "Boys" • "5 in the Morning" • "Focus / No Angel" • "Girls Night Out" • "1999" • "Blame It on Your Love" • "Dream Glow" • "Gone" • "Forever" • "Claws" • "I Finally Understand" • "Spinning" • "Good Ones" • "New Shapes" • "Beg for You" • "Baby" • "Hot in It" • "Speed Drive" • "In the City" • "Von Dutch" • "360" • "Guess" • "Apple" • "Talk talk" |  |
| השתתפות בסינגלים | "I Love It" • "Fancy" • "Drop That Kitty" • "Crazy Crazy" • "Dirty Sexy Money" • "Girls" • "Bitches" • "Spicy" • "Flash Pose" • "Ringtone (Remix)" • "Out Out" |  |
| סינגלים שיווקיים | "Cross You Out" • "2099" • "Click" |  |
| שירים אחרים | "3AM (Pull Up)" • "Unlock It" |  |
| סיבובי הופעות | Girl Power North America Tour • Charli and Jack Do America Tour • Charli Live Tour • Brat Tour • Sweat Tour |  |
| --- | --- |
בקרת זהויות :  MusicBrainz release group: 1eb5ec6f-8f49-466b-a855-4906be6e565a
1914 ברוסיה

| 0 | 1 | 2 | 3 |
| --- | --- | --- | --- |
| «««  1913   1912  1911 |  דגל רוסיה | 1914  ברוסיה |  »»»  1915   1916   1917 |
כל ערכי השנים ברוסיה • אירועים בולטים בעולם ב-1914 פורטל רוסיה • לוח שנה של שנת 1914
1914 ברוסיה הייתה שנה ה-301 מתחילת שליטת שושלת רומנוב במדינה.
באוגוסט האימפריה הרוסית נכנסה למלחמת העולם הראשונה והשתתפותה בה היה בין הגורמים להתמוטטות המדינה במהלך שנת 1917.
הנהגה

הצאר: ניקולאי השני
ראש הממשלה ולדימיר קוקובצוב, איוואן גורמיקין מ-30 בינואר
נולדו

6 במרץ – קיריל קונדראשין, מנצח סובייטי, (נפטר ב-1981)
8 במרץ – יעקב זלדוביץ', פיזיקאי סובייטי, (נפטר ב-1987)
7 באפריל – קיריל מזורוב, מדינאי סובייטי ממוצא בלארוסי (נפטר ב-1989)
14 ביוני – ולדימיר צ'לומיי, מהנדס טילים סובייטי, (נפטר ב-1984)
15 ביוני – יורי אנדרופוב, מדינאי סובייטי, (נפטר ב-1984)
30 ביוני – ולדימיר צ'לומיי, מתכנן טילים סובייטי, (נפטר ב-1984)
27 באוגוסט – ויקטור אלכסייב, ספורטאי ומאמן אתלטיקה סובייטי, (נפטר ב-1977)
18 בספטמבר – ויקטור גרישין, מדינאי סובייטי (נפטר ב-1992)
4 באוקטובר – יורי לויטן, קריין רדיו וטלוויזיה סובייטי ממוצא יהודי, (נפטר ב-1983)
נפטרו

11 במרץ – פיוטר סמיונוב טיין-שאנסקי, בוטנאי וגאוגרף רוסי (נולד ב-1827)
20 בפברואר – גאורגי סדוב, חוקר ארקטיקה רוסי, (נולד ב-1877)
30 באוגוסט – אלכסנדר סמסונוב, גנרל רוסי, התאבד בעקבות תבוסת הצבא בפרוסיה מזרחית (נולד ב-1859)
8 בספטמבר – פיוטר נסטרוב, טייס רוסי, (נולד ב-1887)
שבויי מלחמה רוסים בסיום קרב טננברג בין רוסיה לגרמניה
1952 בברית המועצות

| 0 | 1 | 2 | 3 |
| --- | --- | --- | --- |
| «««  1951   1950  1949 | דגל רוסיה | 1952  בברית המועצות |  »»»  1953   1954  1955 |
כל ערכי השנים בברית המועצות אירועים בולטים בעולם ב-1952 לוח שנה של שנת 1952
1952 בברית המועצות הייתה שנה שבה נחגגה השנה ה-35 למהפכת אוקטובר.
הנהגה

ראש הממשלה - יוסיף סטלין.
יושב ראש הסובייט העליון של ברית המועצות - ניקולאי שברניק
אירועים בולטים

רעידת האדמה בחצי האי קמצ'טקה
רעידת האדמה בחצי האי קמצ'טקה
פטרופבלובסק
קמצ'טסקי
אוסט
קמצ'טסק
רעידת האדמה בחצי האי קמצ'טקה
פטרופבלובסק
קמצ'טסקי
אוסט
קמצ'טסק
רעידת האדמה בחצי האי קמצ'טקה
במהלך המחצית השנייה של שנות ה-40 ועד לתחילת שנות ה-50 בשטחי ליטא, אסטוניה ולטביה התנהל מאבק מזוין בין מוסדות השלטון הסובייטי לבין מחתרות מקומיות ("האחים של יערות") שנתמכו על ידי התושבים המקומיים. כמו כן, במערב אוקראינה פעל צבא מחתרתי שדגל בעצמאות אוקראינה.
13 בפברואר – סיום משפטו של ברית המאבק למען המהפכה. חברי הארגון נשפטו לעונש מוות ותקופות מאסר ארוכות. בהמשך, לאחר מות יוסיף סטלין תקופות המאסר קוצרו ובסופו של דבר הם זוכו מחוסר אשמה.
3 במרץ – ממשלת ברית המועצות פרסמה מסמך עם הצעת כינוס ועידה בהקשר לעתיד גרמניה.
אפריל – סיום "הפרשה המגרלית". במרכז הפרשה האשמות של מספר אישים בממסד המפלגתי והממשלתי של גאורגיה בפעילות אנטי-סובייטית והדחתם מתפקידם. לפי הערכה, מטרת הפרשה היה להחליש את לברנטי בריה.
4 באפריל – ממשלת ברית המועצות מתנגדת לעמדת צרפת, בריטניה וארצות הברית בקשר לעתיד גרמניה.
13 ביוני – חיל האוויר הסובייטי מיירט מטוס שוודי מעל הים הבלטי. במשך שנים הסובייטים לא הודו במעשה. בשנת 1991 ראשי חיל האוויר הרוסי הודו ביירוט המטוס.
7 ביולי – פניית האפיפיור לעם הרוסי עם קריאה לחזור לדת.
18 ביולי – סיום משפט הוועד היהודי האנטי-פשיסטי והוצאה להורג של הנשפטים.
19 ביולי – משלחת ברית המועצות משתתפת לראשונה באולימפיאדה וזוכה במספר רב של מדליות.
27 ביולי – סיום בניית תעלת הוולגה-דון.
6 באוגוסט – במהלך נסיעה, רכבת נוסעים התנגשה עם סוס. כתוצאה מההתנגשות הרכבת ירדה מהמסילה ו-109 אנשים נהרגו. זו הייתה תאונה הרכבת הגדולה ביותר בברית המועצות שהתרחשה עד לשנת 1989.
12 באוגוסט – הוצאה להורג של ראשי התרבות היהודית.
17 באוגוסט – שיחות דיפלומטיות עם משלחת גדולה מסין בראשות ג'ואו אנלאי.
18 באוגוסט – בעקבות הפסד במשחקים האולימפיים לנבחרת יוגוסלביה, קבוצת הכדורגל צסק"א מוסקבה ששחקניה היו רוב הנבחרת פורקה.
12 בספטמבר – קבלת החלטה על תחילת פרויקט תכנון הצוללות הגרעיניות מסדרת נובמבר.
18 בספטמבר – ברית המועצות מטילה וטו על הצטרפות יפן לחברות באו"ם.
5 באוקטובר – תחילת ישיבות של הכנס ה-19 של המפלגה הבולשביקית. בכנס הוחלט של שינוי שמה של המפלגה ל "המפלגה הקומוניסטית של ברית המועצות", ביטול הפוליטביורו והקמת גוף עליון חדש שמכונה "פרזידיום".
4 בנובמבר – רעידת אדמה בחוזק של 9 בסולם ריכטר בחצי האי קמצ'טקה (אנ').
5 בנובמבר – גל צונאמי באזור איי קוריל. נהרגו כ-2340 מתושבי העיר סברו-קורליסק שמנתה כ-6000 תושבים בלבד.
11 בנובמבר – תחילת טיסות של טופולב Tu-95, מפציץ אסטרטגי של ברית המועצות.
15 בדצמבר – צוללת סובייטית עם 52 אנשי צוות נעלמת במימי האוקיינוס השקט.
27 בדצמבר – בנייה מחדש של תחנת שידור שפורקה בגרמניה ומנוצלת עד היום לקשר עם צוללות למרחק עד 4000 ק"מ ותחנת מעקב.
נולדו

20 בינואר – אירנה אלגרובה, זמרת סובייטית ורוסיה
18 בפברואר – אלכסנדר בריקין, זמר סובייטי ורוסי (נפטר ב-2001)
29 בפברואר – ראיסה סמטנינה, ספורטאית סובייטית זכתה ב-10 מדליות אולימפיות מהן 4 זהב
8 במרץ – ולדימיר ואסיוטין, קוסמונאוט סובייטי
25 באפריל – ולדיסלב טרטיאק ספורטאי סובייטי זכה ב-4 מדליות אולימפיות (מהן 3 זהב)
7 באוקטובר – ולדימיר פוטין, מדינאי רוסי
7 באוקטובר – לודמילה טורישצ'בה מתעמלת סובייטית זכה ב-9 מדליות אולימפיות (מהן 4 זהב)
14 באוקטובר – ניקולאי אנדריאנוב, מתעמל סובייטי זכה ב-15 מדליות אולימפיות (מהן 7 זהב) (נפטר ב-2011)
29 באוקטובר – ואלרי טוקרב, קוסמונאוט רוסי
נפטרו

9 במרץ – אלכסנדרה קולונטאי, מהפכנית ומדינאית סובייטית (נולדה ב-1872)
12 באוגוסט – הוצאה להורג של ראשי התרבות היהודית בשפת היידיש:
דוד ברגלסון, סופר יידי
דוד הופשטיין, משורר יידי
איליה וטנברג, עורך דין בכיר
צ'ייקה וטנברג-אוסטרובסקיה, מתורגמנית (אשתו של איליה וטנברג)
בנימין זוסקין, שחקן ובמאי יידי
יוסף יוזפוביץ', היסטוריון
שלמה לוזובסקי, ראש רשות שידורי רדיו בברית המועצות
פרץ מרקיש, משורר יידי ומנהיג תרבותי
איציק פפר, משורר יידי ידוע, חבר ארגון "הבונד" לשעבר
לייב קויטקו, משורר ילדים יידי דגול
בוריס שימלוביץ', רופא מנתח מפורסם
אמיליה תאומים, עורכת בכירה ברדיו
לאון תלמי, עורך בכיר ומתרגם
27 ביולי: סיום בניית תעלת הוולגה-דון
משחק נבחרות ברית המועצות וישראל באליפות העולם בכדורעף שנערכה במוסקבה
ביקורי ראשי ממשלות בריטניה בישראל

מאז הקמת מדינת ישראל ביקרו בה שישה מראשי ממשלת הממלכה המאוחדת. הביקור הראשון נערך בשנת 1986 והאחרון בשנת 2023. רוב הביקורים התקיימו בשנות ה-90 של המאה ה-20 ובעשור הראשון של המאה ה-21, בצל מהלכים וניסיונות לפתור את הסכסוך הישראלי-פלסטיני, וכן במסגרת ההתחממות ביחסים בין המדינות בתקופת זמן זו.
ביקור מרגרט תאצ'ר

בתקופת כהונתה כראש ממשלה, ביקרה תאצ'ר בישראל בשנת 1986 ובכך הייתה לראש הממשלה הבריטי הראשון שמבקר בישראל בעת כהונתו. תאצ'ר התקבלה בטקס בנתב"ג על ידי חברי ממשלת ישראל. בעת הביקור, היא נפגשה עם ראש הממשלה שמעון פרס והנשיא חיים הרצוג, וכן עם שר החוץ יצחק שמיר, שר הביטחון יצחק רבין ובכירים נוספים. בעת הביקור, ניסתה תאצ'ר לקדם את חידוש הדיונים בין ישראל ומדינות ערב לשם הסכם שלום, ואף הציעה קיום בחירות פלסטיניות חופשיות ביהודה ושומרון וברצועת עזה. עם זאת, היא הבהירה שלאש"ף לא יהיה חלק בדיאלוג בין ישראל לפלסטינים, כל עוד הוא לא זונח את הטרור ומכיר בזכותה של ישראל להתקיים.
בעת הביקור, תאצ'ר נפגשה עם שמונה מנהיגים פלסטינים מיהודה ושומרון ועזה.
ביקורי ג'ון מייג'ור

מחליפה של תאצ'ר בראשות המפלגה השמרנית ובראשות ממשלת הממלכה המאוחדת, ג'ון מייג'ור, ביקר בישראל במרץ 1995. במהלך ביקורו, נפגש עם מקבילו הישראלי יצחק רבין, הנשיא עזר ויצמן ושר החוץ שמעון פרס. בנוסף, מייג'ור סייר ברמת הגולן עם רבין והפך למנהיג המערבי הראשון שביקר את יו"ר הרשות הפלסטינית הטרייה, יאסר ערפאת, כשנפגש עמו בעזה. ביקורו של מייג'ור היה במסגרת סבב אזורי שערך, אשר כלל גם את ירדן.
מייג'ור חזר לישראל שמונה חודשים לאחר מכן, כדי להשתתף ולייצג יחד עם הנסיך צ'ארלס את הממלכה המאוחדת בהלוויית יצחק רבין.
ביקורי טוני בלייר

בעת כהונתו בת עשר השנים (1997–2007), ביקר טוני בלייר בישראל חמש פעמים, יותר מכל ראש ממשלה בריטי אחר:
ביקורו הראשון התקיים באפריל 1998, במסגרת סבב ביקורים שנערך במזרח התיכון. בעת הביקור, נפגש בלייר עם עמיתו הישראלי בנימין נתניהו ועם יו"ר הרשות הפלסטינית יאסר ערפאת. ב-5 במאי, מספר שבועות אחרי הביקור של בלייר, נתניהו וערפאת נפגשו עימו וכן עם מזכירת המדינה האמריקאית מדליין אולברייט בלונדון במאמץ לקדם את תהליך השלום בין ישראל והפלסטינים.
במסע נוסף במזרח התיכון בנובמבר 2001, ביקר בלייר פעם נוספת בישראל והוא נפגש עם ראש ממשלת ישראל אריאל שרון ויו"ר הרשות הפלסטינית יאסר ערפאת. במהלך מסיבת העיתונאים המשותפת שלהם, התגלעו חילוקי דעות בין בלייר ושרון.
בלייר ביקור עוד פעם בישראל בדצמבר 2004, בניסיון לקדם יוזמה לכינוס ועידה לשלום במזרח התיכון. במסגרת קידום היוזמה, ראש הממשלה הבריטי ביקר גם ברמאללה ונפגש עם בכירים פלסטיניים.
ביקורו הרביעי של בלייר בישראל התקיים בספטמבר 2006, חודש אחרי סיום מלחמת לבנון השנייה. בלייר נפגש עם ראש הממשלה הישראלי אהוד אולמרט בירושלים ועם יו"ר הרשות הפלסטינית מחמוד עבאס ברמאללה. פגישה נוספת בין אולמרט לבלייר התקיימה בירושלים בדצמבר 2006.
ביקורי גורדון בראון

גורדון בראון הגיע לביקור בישראל ביולי 2008. בביקור, הפך לראש הממשלה הבריטי הראשון שנואם בפני הכנסת. במהלך הביקור, נפגש בראון עם הנשיא שמעון פרס וראש הממשלה אהוד אולמרט ושורת בכירים ישראליים נוספים. בראון ביקר גם ברשות הפלסטינית ונפגש עם נשיאה מחמוד עבאס.ב-18 בינואר 2009, אחרי סיום מבצע עופרת יצוקה, בראון הגיע עם חמישה מנהיגים אירופיים נוספים לישראל כדי להביע תמיכה בהפסקת האש. בראון ויתר המנהיגים הגיעו לירושלים אחרי הפסגה שכונסה בשארם א-שייח' על ידי נשיא מצרים חוסני מובארכ לשם תמיכה בתוכנית הפסקת האש.
ביקור דייוויד קמרון

במרץ 2014, הגיע דייוויד קמרון לביקור ראשון בישראל. כמו קודמו, בראון, נאם קמרון גם הוא במליאת הכנסת. בנאום זה הציע את תמיכתו המלאה במאמצים לשלום בין ישראלים ופלסטינים. בנוסף הביע תקווה שניתן להגיע לפתרון שתי המדינות. לצד זאת הוא תיאר בבירור את התנגדותו לחרמות אקדמיים או צרכניים, בהכרתו בזכות של ישראל להגן על אזרחיה, כ"זכות אשר מעוגנת בחוק הבינלאומי". בעת הביקור, נפגש קמרון עם ראש הממשלה בנימין נתניהו ועם נשיא הרשות הפלסטינית מחמוד עבאס.
ביקור רישי סונאק

ב-19 באוקטובר 2023 במהלך מלחמת חרבות ברזל הגיע לאות תמיכה רישי סונאק לביקור בישראל. עם נחיתתו אמר "אני כאן בישראל בזמן החשוב הזה, ומעל לכול אני כאן כדי להביע את הסולידריות שלי עם העם בישראל."
במהלך ביקורו נפגש עם נשיא המדינה יצחק הרצוג, ראש הממשלה בנימין נתניהו, ונציגי משפחות האזרחים החטופים לעזה.
ראו גם

ביקורי נשיאי רוסיה בישראל
ביקור הנסיך ויליאם בישראל
הערות שוליים

↑  MAJOR VISIT TO ISRAEL, באתר הספרייה הלאומית
↑  Mr Major’s Comments on Gaza Visit – 14 March 1995, באתר Sir John Major KG CH
↑  "בלייר נכשל במסעו למזרח התיכון", באתר ynet, 2 בנובמבר 2001
↑  "דיילי טלגרף": בריטניה תארח ועידה בינלאומית לשלום במזה"ת בתחילת 2005, באתר TheMarker‏, 6 בדצמבר 2004
↑  זאב קליין, ‏בלייר בתום פגישתו עם שרון בירושלים: "ההתנתקות לא תהיה הצעד האחרון", באתר גלובס, 22 בדצמבר 2004
↑  אולמרט לבלייר: חוזרים למפת הדרכים, באתר ynet, 10 בספטמבר 2006
↑  אבו מאזן: מוכן להיפגש מיידית עם אולמרט, באתר ynet, 10 בספטמבר 2006
↑  מנהיגי העולם מדליקים (נרות חנוכה), באתר ynet, 19 בדצמבר 2006
↑  ר"מ בריטניה בכנסת: ניאבק בחרם על ישראל, באתר ynet, 21 ביולי 2008
↑  אולמרט למנהיגי אירופה: רוצים לצאת מעזה מהר, באתר nrg‏, 18 בינואר 2009
↑  חרם כשקמרון בכנסת: "ידעתי שיהיה בלגן", באתר ynet, 12 במרץ 2014
↑  איתמר אייכנר, ראש ממשלת בריטניה בישראל: "זו אינה זכותכם - זו חובתכם להשיב את הביטחון למדינתכם", באתר ynet, 19 באוקטובר 2023
העשור הראשון של המאה ה-20
אירועים בולטים בעולם > מלחמות בינלאומיות

1909-1898: מלחמת אקרי - מלחמה בין ברזיל לבוליביה, בה מנצחת ברזיל. בעקבות התפתחות המלחמה כובשת ברזיל, בשנת 1903, את השטח שלימים יהיה מדינת אקרי בפדרציה הברזילאית.
1902-1899: מלחמת הבורים השנייה - מלחמה שנערכת בין האימפריה הבריטית לשתי רפובליקות עצמאיות של מתיישבים בורים באזור בו נמצאת כיום מדינת דרום אפריקה. הטריגר למלחמה הוא גילוים של מרבצי יהלומים רבים בטריטוריות של הבורים. הבריטים שחושקים ביהלומים נתקלים בסירוב לקבלת אשרות כריה וכתוצאה מכך יוצאים למלחמה נגד הבורים. המלחמה נמשכת שנים כאשר הבורים עוסקים בלוחמת גרילה, עד אשר לבסוף התקפות הנגד הנוקשות של הבריטים מאלצות את הבורים להיכנע ולהסכים להעביר את כל שטחי דרום אפריקה לשליטת האימפריה הבריטית.
1902-1899: מלחמת ארצות הברית–הפיליפינים - מלחמה שנערכת בין הרפובליקה הפיליפינית הראשונה וארצות הברית. המלחמה פורצת לאחר ההתנגדות העזה של הממשלה הפיליפינית לחוזה פריז, אשר בו מוחלט על העברת הפיליפינים מרשות ספרד לארצות הברית לאחר סיום מלחמת ארצות הברית-ספרד. המלחמה מסתיימת בניצחונה של ארצות הברית.
1905-1904: מלחמת רוסיה–יפן - ממצבת את האימפריה היפנית כמעצמה עולמית.
1907-1904: מתקפות צרפתיות על סיאם - הודו סין הצרפתית הסמוכה לסיאם מתרחבת על חשבונה לאחר מאבקים צבאיים ודיפלומטים.
מלחמות צרפת במערב אפריקה - האימפריה הצרפתית כובשת את שטחיהם את בני הטוארג.
אירועים בולטים בעולם > הסכמים ומשברים בין-יבשתיים

1902: דוקטרינת דראגו - משבר חובות בין ונצואלה לנושותיה, לגרמניה, בריטניה ואיטליה, שמטילות על ונצואלה מצור ימי, גורר יזמה אמריקאית לדוקטרינה לפיה אין להפעיל כוח צבאי כדי לגבות חוב בינלאומי. הדוקטרינה לא מתקבלת בקלות, וגרסה מרוככת מעט שלה מתקבלת בבית הדין הבינלאומי בשנת 1907.
1904: ההסכמה הלבבית - נחתם בין הממלכה המאוחדת של בריטניה הגדולה ואירלנד והרפובליקה הצרפתית השלישית במטרה להסדיר מחלוקות קולוניאליסטיות באפריקה, באסיה ובאמריקה.
1906: אמנת ז'נבה השנייה - הסכם בינלאומי המרחיב את עקרונות אמנת ז'נבה הראשונה, הנוגעים בטיפול בפצועים, ומונחלים גם בנוגע ללוחמה ימית.
1907: אמנת האג - נחתם הסכם בינלאומי בהאג, הממשיך הסכם קודם מוועידות השלום של שנת 1899, ומנסה להסדיר תקנות של משפט בינלאומי בנושא פשעי מלחמה.
אירועים בולטים בעולם > קולוניאליזם ואימפריאליזם

1900: טונגה - הופכת לשטח חסות בריטי.
1905-1900: אלג'יריה הצרפתית - הטריטוריה מתרחבת משמעותית כאשר האימפריה הצרפתית משתלטת על שטחי הסהרה שבלב היבשת. בין היתר משתלטים הצרפתים על שטחה של הסולטנות הוודאיית (אנ') וגורמים לנפילתה.
1901: רודזיה הבריטית - חברת הצ'רטר, חברת דרום אפריקה הבריטית, מרחיבה את שליטתה בדרום היבשת וכובשת את הרפובליקה הדרום-אפריקאית
1904-1901: מצרים הבריטית - האימפריה הבריטית מרחיבה את הטריטוריה שלה ומשתלטת על שטחים שנמצאים בחלקים מלוב וסודאן המודרניות.
1.1.1902: חוף הזהב – לאחר מאבקים של כמאה שנים מול אימפריית אשנטי במערב אפריקה, מספחים הבריטים רשמית את שטחי האשנטי לכתר הבריטי.
1907-1904: הודו סין הצרפתית - מתרחבת על חשבון סיאם במהלך מאבקים בין השתיים.
1905: איי הודו המזרחיים ההולנדיים - מרחיבים את שליטתם בפועל אל האי העצמאי האחרון שנותר באינדונזיה שנכנסת כולה תחת כיבוש.
1906: ונואטו - האיים עוברים לשליטה משותפת של צרפת ובריטניה.
1909: מלאקה - הטריטוריה הבריטית שבמלאקה מתרחבת על חשבון סיאם לאחר ההסכם האנגלו-סיאמי של 1909 (אנ').
1909: הכיבוש האמריקני של ניקרגואה (אנ') - ארצות הברית משלטת על ניקרגואה לאחר שזו "פוגעת באינטרסים הלאומיים של ארצות הברית".
אירועים בולטים בעולם > דה-קולוניזציה והשגת עצמאות

1 בינואר 1901: אוסטרליה - מקבלת עצמאות כדומיניון מין האימפריה הבריטית.
20 במאי 1902: קובה - זוכה לעצמאות מארצות הברית, אם כי תיקון פלאט משנת 1903 איפשר את המשך התערבות משמעותית של ארצות הברית בניהולה של קובה.
1903: פנמה - מקבלת לראשונה הכרה בעצמאותה מקולומביה, על רקע חפירת תעלת פנמה על ידי ארצות הברית.
7 ביוני 1905: נורווגיה - זוכה לעצמאותה משוודיה לאחר שבוטל האיחוד בין המדינות.
5 באוקטובר 1908: בולגריה - מכריזה על עצמאותה מהאימפריה העות'ומאנית.
אירועים בולטים בעולם > תופעות בינלאומיות נוספות

זכות בחירה לנשים: אוסטרליה (1902), פינלנד (1906), נורווגיה (1907).
סכסוכים פנימיים ותמורות פוליטיות > אירופה

1900: הקודקס האזרחי הגרמני - נכנס לתוקף קודקס החוקים פורץ הדרך, שישפיע רבות על השיטות המשפטיות ברחבי העולם במאה הקרובה ומעבר לה.
1901: התקופה האדוארדית - המלכה ויקטוריה הולכת לעולמה לאחר 63 שנות מלוכה בבריטניה. בנה אדוארד השביעי יורש אותה.
1906-1903: פוגרומים - ברוסיה מתחוללים בשנים אלו מספר אירועי פוגרום, בהם פרעות קישינב ופוגרומים של המאות השחורות, בעקבות תעמולה אנטישמית. בשנים אלו בוצעו מאות פוגרומים, נגבו חייהם של מאות יהודים, פצעו רבים אחרים וגרמו לנזקים אדירים לרכוש.
1904: ההסכמה הלבבית - שתיים מהמעצמות הגדולות בעולם, האימפריה הבריטית והצרפתית, מתקרבות זו לזו בהסכם שמציין את נקודת הפתיחה של מספר בריתות ביניהן, וזאת לאחר שנים רבות של מלחמות ומאבקים.
1904: תקרית שרטון דוגר (אנ') - ירי של הצי הרוסי על הצי הבריטי בגלל טעות בזיהוי, שכמעט גורם למלחמה בין האימפריות.
1905: מהפכת 1905 - ניסיון כושל של סוציאליסטים וליברלים להפיל את שלטון הצאר הרוסי, ניקולאי השני. בעקבות מהפכת 1905 מוקמת הדומה - פרלמנט רוסי שבו יושבים נציגי העם.
1905: החוק להפרדת דת ומדינה בצרפת (אנ') - נחקק על ידי הרפובליקה הצרפתית השלישית, ומבסס את הזהות החילונית של המדינה.
1907-1906: זכות בחירה לנשים - פינלנד הופכת למדינה הראשונה באירופה שמכירה בזכות הבחירה לנשים בשנת 1906, ולמדינה הראשונה בעולם בה נשים מכהנות בפרלמנט בשנת 1907.
סכסוכים פנימיים ותמורות פוליטיות > אמריקה

1900: פסק הדין פאקט האבנה (אנ') - בית המשפט העליון של ארצות הברית מאמץ החלטה לפיה לכידת ספינות דיג בחופי הים כחלק מ"שלל מלחמה" נוגדת את החוק הבינלאומי. עמדה זו השפיעה בהמשך על עיצובו של המשפט הבינלאומי ככזה השואף לצמצם את נזקי מלחמות עבור חברות פרטיות.
1902-1899: מלחמת אלף הימים (1902-1899) - סיומה של מלחמת אזרחים בקולומביה בין גורמים ליברלים לשמרנים, במהלכה נהרגים בין 60,000 ל-130,000 איש, לצד נזק כבד לרכוש ולכלכלה המקומית. המלחמה מסתיימת בניצחון השמרנים.
1904: תיקון לדוקטרינת מונרו - מונהג על ידי תאודור רוזוולט, ומתיר לארצות הברית ליזום התערבות בפוליטיקה הפנימית של מדינות אמריקה המרכזית והאיים הקאריביים, במקרים מסוימים, כדי למנוע התערבות של מעצמות אירופאיות באמריקה.
1907: הסכם וסקז קובו-מרטינס (אנ') - הסכם בין ברזיל לקולומביה, שמעביר לרשות ברזיל שטח, שלימים יהפוך לחלק ממדינת האמזונאס בפדרציה הברזילאית.
1907: מדינות ארצות הברית – אוקלהומה היא המדינה ה-46 המצטרפת לארצות הברית.
1908: הקמת ה-FBI - מוקמת מחלקת החקירות הפדרלית, היכולה לפעול מטעם מחלקת המשפטים של ארצות הברית במדינות השונות של ארצות הברית לצורך חקירת פשעים פדרליים.
איגודי עובדים - הבשלתם של מספר תהליכים מקבילים מובילים להגברת המעורבות הפוליטית של איגודי העובדים בפוליטיקה הפנימית של ארצות הברית וקנדה, באמצעות התאגדויות חוץ-מפלגתיות ובריתות פוליטיות מתחלפות.
סכסוכים פנימיים ותמורות פוליטיות > המזרח הרחוק ואוקיאניה

1900: מדיניות הדלת הפתוחה ומרד הבוקסרים - יזמה אמריקאית לפתיחת זכויות מסחר שוות בסין לכל המעצמות. המדיניות גורמת לצבירת תאוצה של מרד הבוקסרים, שפורץ כנגד המעורבות הפוליטית והכלכלית של מעצמות זרות בסין.
1901: עצמאות אוסטרליה - בתום תהליך שנמשך עשור שנים מתאחדות המושבות הבריטיות ביבשת אוסטרליה למדינה פדרלית אחת כדומיניון של האימפריה הבריטית. באותה השנה נחקק חוק מדיניות ההגירה של אוסטרליה שמגדיר את זהותה האירופית של המדינה ומערים קשיים על כניסתם של מהגרים מארצות לא אירופאיות.
1902-1901: מרד האיש הקדוש (אנ') - מרד רחב היקף במספר אזורים בהודו-סין הצרפתית. המרד מאחד קבוצות שונות כנגד הכובשים הקולוניאליסטים. הממשלים המקומיים מטעם צרפת מדכאים במהירות יחסית את המרד במרבית האזורים למעט אזור לאוס, שנותר אזור סכסוך למשך זמן רב.
1902: הברית האנגלו-יפנית - נחתם הסכם בין האימפריה הבריטית והאימפריה היפנית העולה במטרה לחזק את האינטרסים המקומיים של השתיים בנוגע לסין וקוריאה.
1905: הכיבוש היפני בקוריאה - קוריאה הופכת לשטח חסות (פרוטקטורט) של האימפריה היפנית.